Liggaam langs Zambezirylaan gevind | Maroela Media
Die polisie in Gauteng is onseker of die verkoolde oorskot wat in die kattebak van 'n uitgebrande motor in Cullinan, noord van Pretoria, gevind is, aan 'n vermiste metrobeampte behoort.
Lt.-Kol. Tshisikhawe Ndou het vandag gesê dat die erg verkoolde oorskot van 'n vrou in die kattebak van 'n wit Hyundai Getz in 'n oop veld langs Zambezirylaan Woensdagaand omstreeks nege uur gevind is.
Lede van die gemeenskap het gesien hoe die kar van die pad af gery het voordat dit ontplof het.
By nadere ondersoek het polisiebeamptes die vrou se liggaam in die kattebak ontdek.
Volgens Eyewitness News is dit die liggaam van 'n vermiste Tswhane Metro polisievrou. "Ons het nog geen bevestiging nie aangesien die liggaam erg verbrand is… ons wag steeds vir DNA-bewyse en sal ander toetse doen om die identiteit van die vrou te bevestig," het Ndou gesê.